Document ID: 32002R1301

Kommissionens forordning (EF) nr. 1301/2002
af 18. juli 2002
om de følsomme produktionsområder og/eller sortsgrupper af høj kvalitet undtaget fra programmet for opkøb af kvoter for råtobak for 2002-høsten
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak(1), senest ændret ved forordning (EF) nr. 546/2002(2), særlig artikel 14a, og
ud fra følgende betragtninger:
(1) I henhold til Kommissionens forordning (EF) nr. 2848/98 af 22. december 1998 om gennemførelsesbestemmelser til Rådets forordning (EØF) nr. 2075/92 for så vidt angår præmieordningen, produktionskvoterne og den særstøtte, der ydes til producentsammenslutningerne, i tobakssektoren(3), senest ændret ved forordning (EF) nr. 1005/2002(4), fastlægger Kommissionen på grundlag af forslag fra medlemsstaterne de følsomme produktionsområder og/eller sortsgrupper af høj kvalitet, som er undtaget fra programmet for opkøb af kvoter.
(2) På anmodning af visse medlemsstater bør disse sortsgrupper af høj kvalitet fastlægges for 2002-høsten.
(3) Denne forordning bør anvendes fra den 1. september 2002, da det i forordning (EF) nr. 2848/98 fastsættes, at medlemsstaten fra den 1. september offentliggør de påtænkte salg.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Tobak -
UDSTEDT FØLGENDE FORORDNING:
Artikel 1
Følgende mængder af sortsgrupper af høj kvalitet undtages fra opkøb af kvoter for 2002-høsten, jf. artikel 34, stk. 2, i forordning (EF) nr. 2848/98:
a) Portugal
TABELPOSITION
b) Frankrig
TABELPOSITION
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. september 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juli 2002.

Labels: 17
7
3
6
18